Gianni Porru/Stòria 'd misèria
Artorn

Stòria 'd misèria 
Fà ch’arpòso ’n pas
coste gent... Signor,
sì... sota coste pere bianche
ant ël camposanto neuv.

Fà ch’a deurmo l’etern arpòs
sota toa lus eterna,
con le stèile e ’l sol
mentre la lun-a a guerna.

Tant che ij pivi a canto,
la glòria Toa, e la grandëssa,
ij miràcoj... a sucedo ancora
fra coste pere bianche.

Ma lì... ant un canton,
na pera grisa e spòrca,
sensa fior, a parla ’d povertà,
con na vejòta ch’a prega an ginojon.

Arcòrda jer... coma un passà trist,
con na sòrt grama... ëd pior
quand che un partì brajava
e detava... soe condission.

Leteratura piemontèisa
Poesìa
Gianni Porru